ÚRAD VLÁDY SLOVENSKEJ REPUBLIKY
                 Sekcia vládnej legislatívy

                                                                                                 Na rokovanie vlády SR
                                                                                                 dňa 26. marca 2003
                                                                                                 K materiálu č. 1395/2003
                                                                                                 K bodu č. 12                                                                                               

S T A N O V I S K O
k návrhu na  ratifikáciu Druhého protokolu k Haagskemu dohovoru o ochrane kultúrnych hodnôt v prípade ozbrojeného konfliktu z roku 1954 (Haag 26. marec 1999)

I.

     Návrh na ratifikáciu Druhého protokolu k Haagskemu dohovoru o ochrane kultúrnych hodnôt v prípade ozbrojeného konfliktu z roku 1954 predložil na rokovanie vlády Slovenskej republiky minister zahraničných vecí  Slovenskej republiky Eduard Kukan.

II.

     Druhý protokol spresňuje a rozširuje ustanovenia o všeobecnej ochrane kultúrnych hodnôt obsiahnuté v dohovore a spresňuje úpravu preventívnych opatrení, ktoré je potrebné prijať v čase mieru, opatrenia, ktoré je potrebné prijať v prípade útoku alebo v prípade, ak hrozí útok, ktorý by mohol mať negatívne účinky.  

III.

     Druhý protokol  je multilaterálnou medzinárodnou zmluvou prezidentskej povahy, na ktorej vykonanie je potrebný zákon a podľa čl. 7 ods. 4 Ústavy Slovenskej republiky sa pred jej ratifikáciou vyžaduje súhlas Národnej rady Slovenskej republiky. Dohovor nemá prednosť pred zákonmi podľa čl. 7 ods. 5 Ústavy Slovenskej republiky.

IV.

     Sekcia vládnej legislatívy Úradu vlády Slovenskej republiky odporúča vláde Slovenskej republiky návrh na ratifikáciu Druhého protokolu k Haagskemu dohovoru o ochrane kultúrnych hodnôt v prípade ozbrojeného konfliktu z roku 1954 v predloženom znení   s c h v á l i ť .  

V Bratislave 25. marca 2003
Vypracoval: Pavel Kanka

                                                                                         Štefan  G r m a n
                                                                                          generálny riaditeľ 
                                                                                    sekcie vládnej legislatívy